Campanya de control sistemàtic de productes alimentaris
La campanya comprèn la programació anual de la presa de mostres i l'anàlisi en laboratoris acreditats dels productes alimentaris disposats per a la seva comercialització en l'àmbit territorial de Catalunya.
La programació és rotatòria en funció de les actuacions practicades en anys anteriors, dels resultats analítics emesos pels laboratoris corresponents a preses de mostres de campanyes anteriors, l'entrada en vigor de normativa de nova aplicació, sectors d'activitat econòmica d'interès general o que són objecte de reiterades denúncies administratives de les persones consumidores.
Es tracta d'analitzar paràmetres de composició i adequació a la normativa que els regula així com la informació i l'etiquetatge preceptiu.
• Derivats de la llet (mantegues i formatges)
• Aliments per a celíacs (embotits, cereals i pastisseria)
• Begudes no alcohòliques i refrescants
Campanya de control sistemàtic de productes no alimentaris o industrials
La campanya comprèn la programació anual de la presa de mostres i l'anàlisi en laboratoris acreditats dels productes no alimentaris (o industrials) disposats per a la seva comercialització en l'àmbit territorial de Catalunya.
Es tracta d'analitzar paràmetres de construcció, disseny i seguretat així com la informació i l'etiquetatge preceptiu.
En cas d'indicis suficients i raonables d'incompliments de seguretat es poden adoptar les mesures cautelars corresponents per protegir, fins i tot de forma immediata, la salut la seguretat de les persones consumidores.
La programació es fa de forma rotatòria en funció de les actuacions practicades en anys anteriors, dels resultats analítics emesos pels laboratoris acreditats obtinguts en campanyes anteriors, l'entrada en vigor de normativa reguladora del sector, sectors d'activitat econòmica d'interès general o que són objecte de reiterades denúncies administratives de les persones consumidores.
• Joguines per a qualsevol edat
• Equips de protecció individual
• Cafeteres a pressió tipus italiana
Campanya de control d'aliments transgènics
L'objecte d'aquesta campanya és el control de qualsevol preparat alimentari que consisteixi en un organisme modificat genèticament (OMG) o en una combinació d'organismes o que els contingui i que es comercialitzi, és a dir, posats al mercat pel seu subministrament per operadors de comercialització, i en concret en establiments de comerç minorista.
Entenem per organisme modificat genèticament, qualsevol organismo, amb excepció dels èssers humans, amb material genètic modificat d'una manera no natural en el seu aparellament o en la recombinació natural, sempre que s'utilitzin les tècniques establertes reglamentàriament.
Els controls es realitzaran sobre l'etquetatge dels productes i, concretament, per verificar si hi figuren les indicacions marcades per la normativa vigent, i si aquestes hi figuren de la manera adequada.
Els aliments susceptibles de contenir material transgència entre els seus ingredients són els derivats de la soja i del blat de moro.
Campanya de control de cereals en flocs o expandits: etiquetatge, al·legacions i composició, amb rellevància de ferro
L'objectiu de la campanya és comprovar el grau de compliment de la normativa aplicable a la comercialització dels cereals, el seu etiquetatge, etiquetatge nutricional o al·legacions nutricionals en relació al ferro o altres elements indicats i la seva composició.
Els elements que es controlaran afecten dos aspectes diferenciats pel que fa al control dels requisits de comercialització d'aquests productes: els aspectes d'etiquetatge nutricional i la composició (especial rellevància del ferro).
El control dels requisits de es farà mitjançant la presa de mostres reglamentària per part del personal inspector de les unitats implicades i el corresponent assaig en laboratori oficial.
Caldrà tenir en compte, l'entrada en vigor del Reglament (UE) n o 1169/2011 del Parlament Europeu i del Consell, de 25 d'octubre de 2011, sobre la informació alimentària facilitada al consumidor aplicable a partir del 13 de desembre de 2014.
Campanya de control de pastes farcides, plats preparats i conserves de carn
L'objectiu de la campanya és comprovar el grau de compliment de la normativa aplicable a la comercialització de les pastes farcides, plats preparats i conserves de carn, tenint com a referència el que marca el Reial Decret 1334/1999, de 31 de juliol, pel qual s'aprova la Norma general d'etiquetatge, presentació i publicitat dels productes alimentaris i el Reglament (UE) n o 1169/2011 del Parlament Europeu i del Consell, de 25 d'octubre de 2011, sobre la informació alimentària facilitada al consumidor, que serà aplicable a partir del 13 de desembre de 2014.
Sense deixar de banda les normes tècnic sanitàries que regulen les pastes alimentoses i els preparats càrnics.
Els elements que es controlaran en aquesta campanya afecten dos aspectes diferenciats pel que fa al control dels requisits de comercialització d'aquests productes: els aspectes d'etiquetatge i la composició.
El control dels requisits de composició es farà mitjançant la presa de mostres reglamentària i el corresponent assaig en laboratori oficial.
L'objectiu de la campanya és comprovar el grau de compliment de la normativa aplicable a la comercialització de les maioneses i salses fines, tenint en compte el Reial Decret 1334/1999, de 31 de juliol, pel qual s'aprova la Norma general d'etiquetatge, presentació i publicitat dels productes alimentaris i Reglament (UE) n o 1169/2011 del Parlament Europeu i del Consell, de 25 d'octubre de 2011, sobre la informació alimentària facilitada al consumidor que serà aplicable a partir del 13 de desembre de 2014.
Els elements que es controlaran en aquesta campanya afecten dos aspectes diferenciats pel que fa al control dels requisits de comercialització d'aquests productes:
El control dels requisits de es farà mitjançant la presa de mostres reglamentària i el corresponent assaig en laboratori oficial.
Campanya de control de materials i objectes amb contacte amb aliments
L'objectiu de la campanya consisteix en comprovar el grau de compliment de la normativa aplicable a la comercialització dels productes amb materials i objectes destinats a entrar en contacte amb aliments, en concret dels aspectes recollits al Reial Decret 1468/1988, de 2 de desembre, pel qual s'aprova el Reglament d'etiquetatge, presentació i publicitat dels productes industrials destinats a la seva venda directa als consumidors i usuaris i al Reglament UE/202/2014, de 3 de març, pel qual es modifica el Reglament UE/10/2011 sobre materials i objectes plàstics destinats a entrar en contacte amb aliments.
Els elements que es controlaran en aquesta campanya afecten dos aspectes diferenciats pel que fa al control dels requisits de comercialització d'aquests productes: els aspectes d'etiquetatge (nom, raó social o marca, condicions d'ús i advertències) i la composició (migració global i declaracions de conformitat).
Aquest control inclourà la presa de mostres reglamentària als efectes que el producte sigui analitzada en un laboratori acreditat.
El control dels requisits es farà mitjançant la presa de mostres reglamentària i el corresponent assaig en laboratori oficial.
Campanya de control de joguines a piles o transformador per a menors de 36 mesos
L'objectiu principal d'aquesta campanya és comprovar que les joguines destinades a nens menors de 36 mesos compleixen amb les disposicions vigents en matèria d'etiquetatge, seguretat, així com, que continguin les instruccions d'ús i la informació relativa a la seva seguretat.
Seran objecte de la campanya les joguines elèctriques a piles o amb transformador destinats a nens menors de 36 mesos i s'aplicarà el RD 1205/2011, de 26 d'agost, sobre la seguretat de les joguines, transposició de la Directiva 2009/48/CE del Parlament Europeu i del Consell, de 18 de juny de 2009, sobre seguretat de les joguines.
Així també com la norma tècnica que regula, per una banda els aspectes de seguretat general a les joguines, - Norma UNE-EN 71-1 Seguridad de los Juguetes: Indicaciones especiales o advertencias – i per l'altra, els requisits específicis de les joguines elèctriques, - Norma UNE-EN 62115.
El control dels requisits de seguretat és farà mitjançant la presa de mostres reglamentària per part del personal inspector de les unitats implicades i el corresponent assaig en laboratori oficial.
El control dels requisits d'etiquetatge es farà mitjançant protocols específicament confeccionats per l'inspecció dels requisits d'aquests productes.
Campanya de control de productes cosmètics de venda en establiments de preu reduït
L'objectiu principal d'aquesta campanya és comprovar que els cosmètics de venda en establiments de preu reduït, que han proliferat molt en els últims anys, compleixen amb les disposicions vigents en matèria d'etiquetatge.
També seran objecte d'aquestes actuacions els següents productes:
Aquests últims, però en tot tipus d'establiment.
La norma de referència és el Reglament (CE) 1223/2009, relatiu a productes cosmètics.
Campanya de control de bombetes de baix consum
L'objectiu principal d'aquesta campanya és comprovar que les bombetes de baix consum, incloses les LED, compleixen amb la normativa vigent amb allò relatiu al seu etiquetatge i seguretat.
Les actuacions es realitzaran, d'una banda, amb control dels requisits de seguretat mitjançant la presa de mostres reglamentària per part del personal inspector de les unitats implicades i el corresponent assaig en laboratori oficial.
També es controlarà l'etiquetatge del producte mitjançant protocols confeccionats específicament per aquestes actuacions.
El marc normatiu d'aquestes actuacions en funció dels paràmetres a comprovar és el següent:
[Símbol de recollida selectiva de residus d'aparells electrònics]
El producte a inspeccionar, en el seu etiquetatge, a més de la corresponent etiqueta d ́eficiència energètica de bombetes, haurà de contenir:
Campanya de control d'ajuts a la flotació i maneguets
L'objectiu principal d'aquesta campanya és comprovar que els ajuts a la flotació i maneguets presents al mercat i a l'abast dels consumidors, compleixen amb les disposicions vigents en matèria d'etiquetatge.
Es tracta de productes que, tot i no ser considerats joguines, van adreçats, majoritàriament, a la població infantil com ajuda en el seu aprenentatge de les tècniques aquàtiques.
Les actuacions es realitzaran seguint la doble vessant de control de l'etiquetatge i de la seguretat dels productes.
Es controlaran les següents determinacions:
Campanya de control de pneumàtics
L'objectiu principal d'aquesta campanya és comprovar que els pneumàtics presents al mercat i a l'abast dels consumidors, compleixen amb les disposicions vigents en matèria d'etiquetatge.
L'etiquetatge específic de l ́ eficiència dels pneumàtics està regulat al Reglament 1222/2009, i en allò relatiu a l'etiquetatge al Reial Decret 1468/1988, de 2 de desembre, d'etiquetatge, publicitat i presentació dels productes industrials
Es controlarà que els pneumàtics portin la següent informació:
Cada pneumàtic haurà de portar una etiqueta adhesiva amb el següent format i contingut.
La mida mínima de l ́etiqueta és de 75 mm d ́ ample per 110 mm d ́alt.
Es verificarà que consti a l'etiqueta la informació següent:
Campanya de control dels requisits generals de les relacions de consum als establiments
La campanya de control de mercat dels requisits generals de les relacions de consum als establiments es considera de caràcter bàsic pel que fa als requisits que són objecte de comprovació i transversal pel que fa a la tipologia d'establiments visitats.
La campanya es programa per tal de controlar el compliment dels requisits normatius aplicables a les relacions de consum, tenint especialment en compte les novetats introduïdes per la Llei 22/2010, de 20 de juliol, del Codi de Consum de Catalunya.